Ritratt: DOI - Mario Mintoff .td_uid_2_614036fd8a5d6_rand.td-a-rec-img{text-align:left}.td_uid_2_614036fd8a5d6_rand.td-a-rec-img img{margin:0 auto 0 0} Riċerkaturi fid-Dipartiment tal-Farmakoloġija Klinika u Terapewtika fl-Università ta' Malta qed jaħdmu fuq proġett bil-għan li jiżviluppaw terapija ġdida għall-kanċer tal-pulmun magħruf bħala non-small cell lung cancer (NSCLC). Dan il-proġett ta' riċerka għandu finanzjament ta' €200,000 mill-Kunsill Malti għax-Xjenza u t-Teknoloġija (MCST) permezz tal-Programm għall-Iżvilupp Teknoloġiku (TDP). Il-proġett li jismu LCeNT qed jaħdem biex din it-terapija ġdida tkun aktar effiċjenti f'konċentrazzjonijiet ta' mediċini aktar siguri. Ritratt: DOI – Mario Mintoff It-tim tal-proġett huwa magħmul minn numru ta' studenti li qed jiġu koordinati minn Dr Vanessa Petroni Magri u mill-Professur Anthony Fenech mill-Università ta' Malta, flimkien mal-Konsulent Kirurgu Kardjotoraċiku fl-Isptar Mater Dei il-Professur Joseph Galea b'kollaborazzjoni maċ-Ċentru ta' Riċerka dwar il-kanċer ta' Marsilja fi Franza. Il-Ministru għall-Edukazzjoni Owen Bonnici faħħar l-impenn tar-riċerkaturi Maltin u qal li xogħolhom huwa imprezzabbli biex inaqqsu t-tbatija lil ħafna nies. "Il-Gvern huwa impenjat li jibqa' jinċentiva riċerka bħal din biex jipprovdi soluzzjonijiet innovattivi. Minkejja li dan is-settur għadu relattivament żgħir f'pajjiżna, il-poplu qed jibda jifhem il-valur tar-riċerka," spjega Bonnici. Fl-2015, il-Ministru għas-Saħħa ta' dak iż-żmien, Konrad Mizzi, qal li bejn l-2009 u l-2013, madwar elf pazjent f'Malta kellu kanċer fil-pulmun. Fl-2015: 1,000 kanċer fil-pulmun f'5 snin Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_614036fd8aa62_rand.td-a-rec-img{text-align:left}.td_uid_3_614036fd8aa62_rand.td-a-rec-img img{margin:0 auto 0 0}